זמן קצר לאחר יציאת הסרט "אקס-מן המקור: וולברין", אושר פיתוחו של סרט המשך כאשר העלילה עומדת בפני עצמה ואינה המשך לסרטים קודמים, אם כי מבחינה עלילתית מתרחשת לאחר קורות "אקס-מן: המפלט האחרון". עלילת הסרט מתרחשת ביפן ועוקבת אחר מערכת היחסים בין וולברין למאריקו ישידה, בתו של מנהיג היאקוזה שינג'ן ישידה. בסרט נכללו מספר סגנונות לחימה כסמוראי ונינג'ה, וכולל את אויבו של וולברין הסמוראי הכסוף. הסרט יצא למסכי הקולנוע בקיץ 2013 בבימויו של ג'יימס מנגולד, כשיו ג'קמן שב לגלם את דמותו של וולברין.
אקס-מן: העתיד שהיה.
אולפני פוקס ראו את "אקס-מן: ההתחלה" כסרט ראשון בטרילוגיה חדשה של סרטים. לורן שולר דונר השוותה את התוכניות לזיכיון החדש לסדרת סרטי הארי פוטר המאוחרים, שהיו אפלים ובוגרים יותר. בריאן סינגר שב למלאכת הבימוי, בעוד מתיו ווהן מפיק. ווהן ציין כי, "'ההתחלה' דומה לבאטמן מתחיל, שבו הכיף הוא להציג את הדמויות וללמוד להכיר אותן, בעוד בסרט השני ממשיכים איתם ועושים חיים משוגעים. זה ההבדל העיקרי בין 'באטמן מתחיל' והאביר האפל". הסרט יוצר שינוי בקו הזמן, מה שמאפשר ליצור עתיד חלופי, בו הגיבורים הראשיים יישארו בחיים.
סרט ההמשך יצא לאקרנים ב-23 במאי 2014. ג'יימס מק'אבוי, מייקל פאסבנדר, ג'ניפר לורנס וניקולס הולט שבו לגלם את דמויותיהם. כמו כן, פטריק סטיוארט ואיאן מקלן שבו לגלם את דמויותיהם של צ'ארלס אקסבייר ומגנטו המבוגרים. יו ג'קמן שב לגלם את דמותו של וולברין וגם אנה פקווין, אליוט פייג', שון אשמור והאלי ברי שבו לגלם את דמויותיהם של רוג, שאדוקאט, אייסמן וסטורם, בהתאמה. לצוות השחקנים הצטרפו עומאר סי כבישופ, אוון פיטרס כקוויקסילבר, בובו סטיוארט כוורפאת', איידן קנטו כסאן-ספוט, פאן בינגבינג כבלינק ופיטר דינקלג' כבוליבר טראסק.
הסרט מתאר עתיד דיסטופי בו רובוטי הזקיפים שפיתחו בני האדם לצוד מוטאנטים יצאו מכלל שליטה והביאו חורבן על העולם. קומץ מוטאנטים מצליח לשרוד ועוסק בבריחה מתמדת מהזקיפים על ידי מסע קצר בזמן. לבסוף, כאשר הם נפגשים עם צ'ארלס אקסבייר הזקן הם מחליטים לשלוח את תודעתו של וולברין אחורה בזמן לשנות ה-70 של המאה ה-20 על מנת שיזהיר את האקס-מן ויסייע להם למנוע את האירועים שיובילו לעתיד הדיסטופי.
וולברין חוזר לעבר ומצליח לשכנע את אקסבייר הצעיר לנסות לאתר את מיסטיק לפני שתנסה להתנקש בטראסק ובכך תוביל ליצירת הזקיפים. הם משחררים את מגנטו בשל השפעתו עליה, אך הוא מנסה להרגה כדי למנוע את ההתנקשות ואחר כך חוזר לסורו. הוא מחבל בזקיפים שפיתח טראסק ובמפגן עוצמתי של כוחותיו הוא לוכד את נשיא ארצות הברית ומאיים להשתלט על העולם בשם הגזע המוטאנטי, תוך שהוא מראה גם את הסכנה שבזקיפים. בסופו של דבר מיסטיק מונעת ממגנטו להתנקש בנשיא ובכך מונעת את המשך פיתוח הזקיפים ואת העתיד הדיסטופי. אקסבייר ומיסטיק נותנים למגנטו לברוח. וולברין חוזר להווה ומגלה שאקסבייר הקים בית ספר למוטאנטים ושכל חבריו בהם סטורם, ג'ין גריי, סייקלופס וקיטי פרייד חזרו לחיים ומהווים חלק מהאקס-מן.
דדפול (2016).
אולפני פוקס שקלו סרט ספין אוף על שכיר החרב דדפול בשלבי ההפקה המוקדמים של הסרט "אקס-מן המקור: וולברין" - שם גילם את דמותו ראיין ריינולדס. אולם, דונר ציינה כי היא מעוניינת שגרסה זו תתעלם מהדמות שנראתה ב"אקס-מן המקור: וולברין" ותאתחל מחדש את הדמות. עוד היא ציינה שהדמות תכלול אלמנטים מוכרים מהקומיקס, כולל שבירת הקיר הרביעי. בקיץ 2014 הודלף לרשת סרטון בו נראה ריינולדס בתפקיד דדפול. סרטון זה נועד להדגים כיצד ייראה הסרט אם וכאשר יופק במטרה לקבל אישור ממקבלי ההחלטות בפוקס, ולא היה אמור להיחשף לציבור. הסרטון קיבל תגובות נלהבות ברחבי הרשת, ובעקבות כך בדצמבר 2014 יצאה הודעה כי הסרט אכן יופק ויצא לאקרנים ב-12 בפברואר 2016.
אקס-מן: אפוקליפסה (2016).
בדצמבר 2013, הבמאי בריאן סינגר הכריז בחשבון הטוויטר שלו כי סרט המשך ל"אקס-מן: העתיד שהיה" ייקרא "אקס-מן: אפוקליפסה" והוא מיועד לצאת לאקרנים בשנת 2016. לדברי סינגר, הסרט יתמקד במקורותיהם של המוטאנטים ויתרחש בתחילת שנות ה-80 של המאה ה-20. דן האריס ומייקל דוהרטי כתבו את התסריט והסרט יצא לאקרנים ב-27 במאי 2016.
מק'אבוי, פסבנדר, הולט, לורנס ואוון פיטרס שבו לגלם את דמויותיהם, וכן הופיעו גרסאות צעירות של סייקלופס, ג'ין גריי וסטורם.
עלילת הסרט מתרחשת ב-1983 ועוסקת במאבק של האקס-מן באפוקליפס, מוטאנט עתיק ורב עוצמה ששב לחיים ורוצה להשמיד את האנושות על מנת להקים עולם חדש של מוטאנטים בו הוא ישלוט. הוא מגייס לכך חבורה של מוטאנטים בהם סטורם הצעירה, אנג'ל, פסיילוק ומגנטו, האחרון חי בזהות בדויה בפולין בשלווה עם המשפחה שהקים והצטרף לאפוקליפס רק אחרי ששוטרים הרגו את אשתו ואת בתו המוטאנטית. מנגד צ'ארלס אקסבייר ומיסטיק מגייסים את האנק מק'קוי, סייקלופס, נייטקרולר, קוויקסילבר וג'ין גריי להילחם באפוקליפס ולהציל את העולם. במהלך הקרב נגד אפוקליפס מגנטו מחליף צד ומסייע לאקס-מן בעוד שג'ין גריי משחררת את כוח הפניקס כדי להשמיד את אפוקליפס. באפילוג הסרט, אקסבייר מקים את האקס-מן ומתחיל לאמנם להילחם ברובוטי הזקיפים בעוד שהוא ומגנטו נפרדים כחברים.
לוגאן - וולברין (2017).
בנובמבר 2013, אולפני פוקס היו במגעים להפקתו של סרט סולו נוסף בכיכובו של וולברין. ג'יימס מנגולד נשכר לכתוב תסריט ראשוני, ולורן שולר דונר שבה כמפיקה. מנגולד ציין שהסרט ישאב השראה מסיפורים נוספים על וולברין מהקומיקס, חלקים מן עלילת הקומיקס "" עובדו בסרט וייצא לאחר "אקס-מן: אפוקליפסה". יו ג'קמן הצהיר כי הסרט הוא האחרון בו הוא יגלם את וולברין. באוקטובר 2016, הוכרז כי שם הסרט יהיה "לוגאן" ותאריך הפצת הסרט נקבע ל-3 במרץ 2017.
דדפול 2 (2018).
בספטמבר 2015, סיימון קינברג הכריז כי המשך ל"דדפול" נמצא בשלבי פרה-פרודקשן. לאחר הפצתו המוצלחת של "דדפול", אושר באופן רשמי על ידי פוקס המאה ה-20 כי החלה הפקתו של המשך, וכי אליו ישובו פול ורניק ורט ריז למלאכת התסריט וטים מילר למלאכת הבימוי. באוקטובר 2016, מילר עזב את הסרט בעקבות חילוקי דעות יצירתיים עם ראיין ריינולדס, ובנובמבר הוכרז כי דייוויד ליטץ' נשכר להחליפו. בפברואר 2017, ראיין ריינולדס ודרו גודארד הצטרפו למלאכת הכתיבה.
אקס-מן: הפניקס האפלה (2019).
במאי 2016, סיימון קינברג אמר בראיון כי המשך ל" נמצא בשלבי פיתוח מוקדמים. מאוחר יותר, נודע כי הפקת הסרט צפויה להתחיל במאי 2017. באפריל 2017, הודיע פוקס המאה ה-20 על השם הרשמי של הסרט ועל תאריך השחרור, 2 בנובמבר 2018. את הסרט ביים סיימון קינברג, אשר גם כתב את התסריט. הסרט מבוסס על הקומיקס " בסדרת האקס-מן של כריס קלרמונט וג'ון ביירן בהוצאת חברת ההוצאה לאור מארוול קומיקס, והוא חותם של סדרת סרטי "אקס-מן". לאחר דחייה, בכורת הסרט הוצגה ב-6 יוני 2019.
המוטנטים החדשים (2020).
סרט על קבוצת הגיבורי-על הצעירים "המוטאנטים החדשים", אשר יהווה מעין ספין אוף לסדרת הסרטים המרכזית, בתחלה היה הסרט עתיד לצאת ב-13 באפריל 2018. בהמשך הוא נדחה ל-22 בפברואר 2019. ולבסוף נמסר כי הסרט יצא ב־2 באוגוסט באותה השנה.
סרטי המשך עתידיים.
בספטמבר 2012 נשכר המפיק מארק מילר לשמש בתור היועץ הקריאייטיבי של סרטי מארוול המופקים בידי פוקס המאה ה-20 כדוגמת אקס-מן וארבעת המופלאים. כבר באוקטובר 2012, המפיקה לורן שולר דונר הביעה עניין לשתף את דמויות האקס-מן בסרטי מארוול השונים, בשל קשריה עם המפיק קווין פייגי. בדצמבר 2013, המפיק סיימון קינברג חתם על עסקה בת שלוש שנים באולפני פוקס ומתכוון ליצור יקום קולנועי בדומה ליקום הקולנועי של מארוול
סדרות.
באוקטובר 2015 הודיעו אולפני פוקס שיש בכוונתם לפתח שתי סדרות טלוויזיה שיהוו הרחבה לעולם הקולנועי של האקס-מן: אחת המבוססת על קבוצת מועדון הלפייר העתידה לעלות לשידור ברשת FOX, ושנייה תתמקד בדמותו של לגיון העתידה לעלות לשידור ברשת FX. בעוד הסדרה לגיון אושרה והוזמנה ל-8 פרקים ברשת FX, הסדרה על מועדון הלפייר בוטלה, ובמקומה הוזמן פיילוט טלוויזיוני שבויים על ידי בריאן סינגר על סדרה העוסקת בזוג הורים המגלים כי בניהם הם מוטאנטים, הסדרה תוארה כסדרת דרמת מתח המתרחשת בעולם שבו המוטנטים הם חלק מוכר וידוע, אף על פי שרוב העולם מתייחס אליהם בחשדנות. הסדרה תתמקד במשפחה בה ההורים מגלים כי ילדיהם הם בעלי כוחות מוטנטים בעוד ההורים לא. המשפחה מחליטה לברוח יחדיו מגופי ממשלה שרוצים לעצור את הילדים .
סרטי ספין-אוף שאינם בפיתוח.
אקס-מן המקור: מגנטו.
בדצמבר 2004, פוקס המאה ה-20 שכרה את התסריטאי שלדון טורנר לכתוב את התסריט לסרט זה. באפריל 2007, דייוויד ס. גויר נשכר לביים. טורנר אמר שהעלילה סובבת בין השנים 1939–1955, ועוקבת אחרי מגנטו בעודו מנסה לשרוד את אושוויץ. הוא פוגש את אקסבייר, חייל צעיר, במהלך שחרור מן המחנה. לאחר מכן, מגנטו רודף את הנאצים אשר עינו אותו במחנה, והתשוקה לנקמה זו הופכת אותו ואת אקסבייר לאויבים. אלמנטים מהתסריט לסרט זה שימשו את הסרט "אקס-מן: ההתחלה".
ציר הזמן.
אירועי הסרטים מופרדים לשני "לוחות זמנים"; ציר הזמן המקורי וציר הזמן החדש.
רשימת השחקנים.
בסדרת סרטי האקס-מן מככבים אנסמבל של שחקנים, כולל מספר הופעות קמע של דמויות מחוברות הקומיקס וכן של יוצרי הקומיקס והמפיקים כסטן לי, כריס קלרמונט, דייוויד הייטר, טום דסנטו, מייקל דוהארטי ודן האריס.
אקס-מן (סרט)